جولایین ۱۵-ی فتح الله گولن ترور هؤرگوتونه باغلی بیر قروپ عسگر تورکیه‌ده چئوریلیشه جهد ائتدی. بو گیریشیم اوغورسوزلوقلا نتیجه‌له‌ن‌دی، چونکو خالق دموکراسینی قوروماق اوچون کوچه‌لره تؤکول‌دو و حاضردا اؤلکه‌ده فؤوقع العاده وضعیت اعلان ائدیلیب. بیر چوخ اینسان بون‌دان سونرا اؤلکه‌ده نه اولاجاغینی ماراق‌لانیر. بیز ده دولت باشقانی اردوغانین خاریجی سیاست سؤزچوسو ابراهیم قالینلا دانیشدیق.
موخبیر: جناب ابراهیم قالین ت‌رت-وورلد کانالینین ‘‘وان اون وان’’ پروقرامینا خوش گلمیسینیز. دولت باشقانی اردوغان اوزون مدت‌دیر اؤلکه‌ده دئموکراتیایا ضرر وئرمه‌یه چالیشان و اؤلکه تهلوکسیزلیینه تهدید یارادان بیر "پارالل دؤولت قورولوشو" اولدوغونو دیله گتیریردی. وار اولان بو معلوماتا باخمایاراق نئجه اؤلکه‌ده چئوریلیشه جهد تشبثو حیاتا کئچیریلدی؟ کشفیات ضعیفلیی‌می واردی؟
ابراهیم قالین: بو قروپ اوزون مدت‌دیر اؤلکه‌ده فعالیت گؤستریردی. خصوصیله ۱۷-۲۵ دسامبر گیریشیمین‌دن سونرا میللی تهلوکه‌سیزلیک پروبلئمینه چئوریل‌دیلر. او زامان‌دان بری بو ساحه‌ده بیر چوخ تدبیرلر گؤردوک. بو اینسانلاری معین ائتمک و دؤولت اورقانلارین‌دان آتماق اوچون بعضی آددیملار آتدیق کی، بو پروبلئمی حل ائتمک اوچون داوام ائد‌ن بیر پروسئس اونسوز دا واردی. اوردو داخیلین‌ده چئوریلیش جهدی ده گولن حرکاتینین سون هوجوملارین‌دان بیری اولدو. اوردو ایچین‌ده اوردونون هامی‌سینی تمثیل ائتمه‌یه‌ن کیچیک بیر قروپ عسگر بو گیریشیمی گؤستردی و تأسف کی، قان‌لی تجاووزه چئوریل‌دی. کوچه‌لرده گؤردویوموز شئیلر بو اینسانلارین نه قدر قددار اولدوغونون گؤستریجی‌سی‌دیر. ایندییه قدر بو اؤلکه‌ده گؤرمه دییمیز منظرلره شاهید اولدوق. اؤز عسگرلریمیز سلاحلارینی اؤز خالقیمیزا دوغرولدوب آتش آچدی. الیندا سلاح اولمایان گوناه‌سیز، دینج وطنداشلار کوچه‌لرده اؤلدورول‌دو. ۲۴۲ وطنداشیمیز شهید اولدو و ۱۵۰۰-دن چوخو دا یارالان‌دی. بو بؤیوک بیر پروبلئم‌دیر.
آنجاق جولایین ۱۵-ده "قارا گئجه" اولاراق باشلایان شئی اوغورسوزلوقلا نتیجه لندی و هرکس ایشیق‌لی صاباحا اویان‌دی. طبیعی کی، بئله بیر شئیین بیر داها اولماماسی اوچون قانونی تدبیرلر گؤروروک. بونا نایل اولماق اوچون ده اوردو، محکمه، تهلوکه‌سیزلیک قوه‌لری و دؤولتین دیگر اورقانلارین‌دا قالاقلانمیش بو اینسانلاری معین ائتمک لازیم‌دیر. بو اؤلکه‌میزین و اینسانلاریمیزین تهلوکه‌سیزلیگی اوچون، دئموکراتیا و حقوقی دؤولتین قورونماسی اوچون زروری‌دیر.
بو چئوریلیش جهدیندن بحث ائتسک ده طبیعی کی بیر چوخ تدبیر اونسوز دا آلینمیش‌دی، اما اینسانلاریمیزین بؤیوک جسارتی بو جهده مانع تؤرتدی. منجه اینسانیمیز دونیایا چوخ شرف‌لی بیر مئساژ وئردی. خالقیمیز دونیایا دوشمه‌ن کیم اولارسا اولسون دئموکراتییا، آزادلیقلارینا و قانونون آلیلیینه نه قدر باغلی اولدوقلارینین مئساژینی وئردی.
موخبیر: خالقین جاوابی قئیری-عادی‌دی. سیزین ده وورغولادیغینیز کیمی دیگر دئموکراتیک اؤلکه‌لر بئله بیر رئاکسیی گؤستریله بیله جیینی خیال بئله ائده بیلمزدی. دولت باشقانی خالقی کوچه‌لره چیخماغا دعوت ائد‌ن‌ده حکومت خالقین بئله بیر رئاکسیا وئرجیینی تخمین ائدیردی‌می؟
ابراهیم قالین: بو ایش باشلایان‌دا بیز اول چئوریلیش جهدینین نه قدر فعال اولدوغونو آنلاماغا چالیشیردیق، و قیسا مدت عرضین‌ده اورتایا چیخ‌دی کی، اولا آنکارا و ایستانبول‌داکی حربی قوه‌لری سفربر ائتمیش‌دیلر. بونون حقیقته‌ن بیر چئوریلیش جهدی اولدوغو آنلاشیلینجا دولت باشقانی تئلئویزییا واسطه سیله خالقی کوچه‌لره چیخیب دئموکراتیانی قوروماغا دعوت ائتدی. اللها شوکور کی، بو حرکت افسانوی بیرحکایه یه چئوریل‌دی. هئچ کس بئله بیر گیریشیمی تخمین ائده بیلمزدی. چئوریلیشه جهد گؤسترنلرین بو قدر چیلغین، بو قدر قان‌لی، بو قدر جینایتکارجاسینا رفتار ائد‌جکلری گؤزلمزدی. اول بیر شوک حیسی یاران‌دی، اما گیریشیم سونا چاتان‌دا بیر ظفر و خوشبخت‌لیک حیسی حاکم اولدو.
موخبیر: خالقین رئاکسییسی حقیقتا مؤحتشم ایدی و اوستون‌دن گونلر کئچمه‌سینه باخمایاراق هله ده مئیداندادیرلار. سیزجه بو وضعیت حکومت سیاستلرینه گؤردیرمی؟ اینسانلارین دولت باشقانینا اولان سئوگی‌سینه گؤرهدیرمی؟
ابراهیم قالین: سببی ایلک نؤوبه‌ده اینسانلارین دئموکراتیا و حقوقون عالیلیینه اولان باغلی‌لیقلاری‌دیر. بیز تورکیه‌ده ۱۹۶۰-جی، ۱۹۷۲-جی، ۱۹۸۰-جی و آرادا دیگر تاریخلرده حربی چئوریلیشلر یاشامیشیق. ایلک دفعه بیر حربی چئوریلیشین اینسانلار طرفین‌دن قارشی‌سی آلینیب. اینسانلار بیر طرف‌دن کوچه‌لرده قلبه‌لرینی قئید ائدرکه‌ن، بیر طرف‌دن ده بو نؤو حادثه‌لرین تکرارلانماماسی اوچون سی گؤستریرلر. هر کسه وئردیکلری گوج‌لو مئساژ دا نه اولارسا اولسون حقوقلارینی، اؤلکه‌لرینی، قوشونلارینی قوروماق اوچون کوچه‌لرده قالاجاقلاری‌دیر. طبیعی کی، دولت باشقانی ساده‌جه چئوریلیشه جهد گؤسترنلره دئییل عینی زامان‌دا دونیانین گئری قالانینا وئریله‌ن بو مئساژی داوام ائتدیرمه‌لری اوچون اینسانلارا میدانلاردا قالمالاری ایله علاقه دار چاغیریش ائدیب.
میدانلارداکی جمعیتین هر طبقه سیندن، موختلیف سیاسی پارتیالاردان، موختلیف سیاسی باخیشلارین‌دان و آیری-آیری ایدئولوگییالاردان اینسانلار بیرلیک و بارابرلیک نوماییش ائتدیردیلر.
دولت باشقانی موخالیفت پارتیالاری ایله تلفون علاقه سی ساخلایاراق اونلارا نوماییش ائتدیردیکلری مؤقع اوچون تشکر ائتدی. اینسانلارین میدانلارا آخیشماسین‌دا دولت باشقانینین بؤیوک رولو وار. چونکو بو گئجه‌ده ان موهوم آن دولت باشقانینین اینسانلارا کوچه لره چیخمالاری اوچون موراجعت ائتدیی آندیر. بیزیم بو مئساژی اینسانلارا چات‌دیرمامیز واخت آلدی چونکو حل ائتمه ییمیز لازیم اولان بیر سیرا تکنیکی پروبلئم واردی.
چئوریلیشچیلر سیزین قورومونوزو، ت‌رت‌نی ایشغال ائتمیش، و او گئجه کی ائلکترونیک خبرلشمه نی، اویدو خبرلشمه ‌سینی کسمک اوچون اویدو شیرکتلرینه یؤنه‌لیک حمله یاپیردیلار. آنجاق بیز بونون اوسته سیندن گلمه یی بیلدیک. بو اوزدن جمهورباشقانینین چاغری‌سی چئوریلیش  قارشیدی حرکت اوچون چوخ اؤنم‌لی بیر دؤنوم نقطه سی ایدی.
